<kommunevåpen, midtstilt>

|  |  |
| --- | --- |
| <namnet på deltakarenadressa til deltakaren> | Unntatt offentlegheit, jf. offl. § 13, jf. fvl. §§ 13 flg. |
|  |
|  | Vår referanse: | Dato: |
|  | (Oppgi referanse ved alle førespurnader)  |  |

**Vedtak: Du får delta i introduksjonsprogrammet**

Du oppfyller vilkåra for å delta i introduksjonsprogrammet. Du får delta i programmet frå <dato> til <dato>. I denne perioden får du kr <beløp> før skatt i månaden i introduksjonsstønad.

**Personopplysningar**

Namn:

Personnummer (eventuelt DUF-nummer):

**Grunngivinga for vedtaket**

Integreringslova §§ 8 og 9 beskriv kven som har rett og plikt til å delta i introduksjonsprogrammet. Som hovudregel må du

* ha ein bestemt type opphaldsløyve
* ha vore mellom 18 og 55 år da du fekk opphaldsløyvet
* vere busett i kommunen etter avtale med integreringsmyndigheitene eller ha fått eit opphaldsløyve som nemnt i § 9 første ledd bokstav f og g
* ha budd i kommunen i mindre enn to år når kommunen gjer vedtak om deltaking i introduksjonsprogrammet

<Neste avsnitt gjeld berre for personar som skal vurderast for «kan» få tilbod om introduksjonsprogram. Må slettast dersom ikkje relevant:

I tillegg kan kommunen velje å tilby introduksjonsprogram til tre andre grupper, jf. integreringslova § 8 tredje ledd. Dette gjeld personar som oppfyller krava for å ha rett til introduksjonsprogram, med unntak av eitt av krava under

* kravet til alder – denne gruppa omfattar personar over 55 år
* kravet til ein bestemt type opphaldsløyve – denne gruppa omfattar familieinnvandrarar til personar med opphaldsløyve som nemnt i integreringslova § 9 første ledd bokstav a til e
* kravet til å vere busett etter avtale med integrasjonsmyndigheitene – denne gruppa omfattar personar som ikkje er busette i kommunen etter avtale med integreringsmyndigheitene

<Neste avsnitt gjeld berre for personar med rett og plikt til introduksjonsprogram, slett dersom ikkje relevant:

Du oppfyller vilkåra i integreringslova § 8 fordi du

* var <sett inn alder> år da du fekk opphaldsløyvet
* har opphaldsløyve etter <sett inn heimel for opphaldsløyve> og denne er nemnd i integreringslova § 9
* er busett i <namn kommune> sidan <dato> <etter avtale med IMDi / på grunnlag av familiesameining>

<Dersom personen er i ei gruppe som «kan» få tilbod om introduksjonsprogram, må kommunen grunngi avgjerda. For det første må kommunen vurdere om personen er i gruppa som kan få tilbod om introduksjonsprogram. Dersom personen oppfyller krava og er i ei av gruppene som kan få tilbod om introduksjonsprogram, må det for det andre komme fram ei grunngiving for kvifor kommunen vel å tilby personen introduksjonsprogram. Kommunen står fritt til å velje om dei ønsker å tilby introduksjonsprogram eller ikkje.>

Kommunen har vedtatt at du får delta i introduksjonsprogram, jf. Integreringslova §§ <for personar med rett og plikt er heimelen «integreringslova §§ 8 og 9» / for personar i gruppa som kan få tilbod om introduksjonsprogram, er heimelen integreringslova §§ 8 tredje ledd og 9.> Vedtaket gjeld for perioden frå <dato> til du når sluttmålet ditt, men uansett ikkje seinare enn <dato>. Sluttmålet og innhaldet i introduksjonsprogrammet ditt står i integreringsplanen din.

Introduksjonsstønaden utgjer kr <beløp> per månad før skatt, sjå integreringslova §§ 19 og 20.

Vurderinga og grunngivinga er basert på ei kartlegging av bakgrunnen din, karriererettleiing, kva du sjølv ønsker, og kva for tiltak som kan vere nyttige for deg i arbeids- og samfunnslivet. Meir informasjon om introduksjonsprogrammet ligg ved dette vedtaket.

**Du kan klage på dette vedtaket**

Du kan klage på dette vedtaket dersom du meiner det er feil, eller dersom du ikkje er einig, sjå integreringslova § 47. Fristen for å klage er tre veker frå du mottok vedtaket, eller frå du blei gjord kjend med vedtaket, sjå forvaltningslova § 29. I klagen bør du skrive kvifor du er ueinig, og du må skrive under med namnet ditt. Du skal sende klagen til kommunen.

Kommunen vil lese klagen og sjå på saka di på nytt. Kommunen kan endre vedtaket. Dersom kommunen meiner at vedtaket ikkje skal endrast, vil kommunen sende klagen til Statsforvaltaren. Statsforvaltaren vil da vurdere saka di og behandle klagen.

Kommunen har plikt til å gi deg rettleiing om regelverket og korleis du skal klage, dersom du treng det, sjå forvaltningslova § 11. Som hovudregel har du rett til å sjå dokumenta i saka di, jf. forvaltningslova § 18. Du må ta kontakt med kommunen dersom du ønsker å sjå saksdokumenta.

Du kan også be om at vedtaket ikkje blir sett i verk før klagefristen er ute eller klagen er avgjord, sjå forvaltningslova § 42.

|  |  |
| --- | --- |
| Vennleg helsing |  |
| <namnet på leiaren><tittelen til leiaren> | <namnet på saksbehandlaren><tittelen til saksbehandlaren> |

**Informasjon til deg som skal delta i introduksjonsprogrammet**

Introduksjonsprogrammet skal bidra til at deltakarane blir integrerte i det norske samfunnet. Introduksjonsprogrammet skal minst innehalde opplæring i norsk, samfunnskunnskap, kurs i livsmeistring og arbeids- eller utdanningsretta tiltak, jf. integreringslova § 14. Deltakarar med barn under 18 år eller som får barn i løpet av introduksjonsprogrammet, skal delta på kurs i foreldrerettleiing. Innhaldet i programmet skal tilpassast den enkelte deltakaren og bidra til at deltakaren når sluttmålet sitt. Programmet er heilårig og på fulltid, jf. § 14 fjerde ledd.

**Ansvaret til kommunen**

Ifølge integreringslova skal kommunen

* organisere introduksjonsprogrammet ditt og tilby deg eit introduksjonsprogram innan tre månader etter at du blei busett i kommunen eller har søkt om å delta
* sette eit sluttmål for kva du skal oppnå i løpet av programmet
* tilby eit introduksjonsprogram med eit innhald og omfang som er tilpassa bakgrunnen din og dei behova du har
* vurdere å forlenge introduksjonsprogrammet dersom det er grunn til å forvente at du vil oppnå sluttmålet ditt med ei forlenging, jf. integreringslova § 13 femte ledd
* sørge for at introduksjonsprogrammet minst inneheld norskopplæring, samfunnskunnskap, kurs i livsmeistring og arbeids- eller utdanningsretta element, jf. integreringslova § 14
* lage eit heilårig tilbod på fulltid, jf. integreringslova § 14 fjerde ledd
* sørge for at du får delta på kurs i foreldrerettleiing dersom du har barn under 18 år eller får barn i løpet av programmet, jf. integreringslova 14 andre ledd

Kommunen skal også utarbeide ein integreringsplan saman med deg som deltakar i programmet, jf. integreringslova § 15. I integreringslova § 15 står det at planen skal beskrive

* sluttmålet og norskmålet ditt
* omfanget av opplæringa i norsk og samfunnskunnskap
* kor lenge programmet varer
* innhaldet i introduksjonsprogrammet ditt og grunngivinga for innhaldet som er valt
* høvet til å klage

Kommunen skal sørge for at du får relevant informasjon og rettleiing, slik at du kan ta informerte val. Er du og kommunen ueinige om innhaldet i planen, er det kommunen som bestemmer innhaldet i introduksjonsprogrammet, jf. integreringslova § 15 femte ledd.

Planen skal vurderast jamleg og dersom det skjer større endringar i livssituasjonen din, jf. § 15 sjette ledd.

**Viktig informasjon om stønaden du får**

Integreringslova §§ 19, 20, 21, 22, 24 og 25 beskriv kor mykje du får utbetalt, og kva som skjer dersom du mottar andre ytingar frå det offentlege, ikkje deltar i programmet eller gir uriktige opplysningar:

* Stønaden utgjer to gonger grunnbeløpet (G) i folketrygda i året. Deltakarar under 25 år som ikkje bur med foreldre, mottar 2/3 stønad. Deltakarar under 25 år som bur med éin eller begge foreldra, mottar 1/3 stønad.
* Kvar månad får du stønaden utbetalt etterskotsvis. Det betyr at du får pengane etter at du har gjennomført programmet for månaden.
* Du må betale skatt av stønaden.
* Kommunen reduserer beløpet dersom du har fråvær der årsaka ikkje er sjukdom eller andre viktige velferdsgrunnar og det ikkje er gitt løyve til fråværet.
* Dersom du får andre ytingar frå det offentlege eller lønn, kan du få mindre stønad. Du kan også få redusert beløpet på andre ytingar dersom dei blir utbetalte etterskotsvis.
* Kommunen kan vedta trekk i framtidige utbetalingar dersom du har fått utbetalt høgare stønad enn du har krav på.
* Dersom du har gitt uriktige opplysningar, kan kommunen vedta at du må betale tilbake stønaden.